Del artiklen her:

Fra politisk hold har man opfordret til, at Danmarks Radio holdt igen med lønkronerne. Men den opfordring er tilsyneladende ikke nået igennem til DRs absolutte top, for også i 2017 udbetalte den en stor lønforhøjelse til generaldirektør Maria Rørbye Rønn.

Maria Rørbye Rønn Danmarks Radio

– Det virker helt til hest, at den danske generaldirektør skal tjene en hel million mere om året end sine nordiske kolleger.

Sådan lød det tilbage i september fra Dansk Folkepartis medieordfører, Morten Marinus, da han overfor Ritzau kommenterede på de lønninger, som Danmarks Radio udbetaler til sine ledende medarbejdere. Personificeret ved generaldirektør Maria Rørbye Rønn, som Morten Marinus mente skulle sættes ned i løn. Hvilket DFeren blandt andet begrundede med, at Maria Rørbye Rønn tjente langt mere, end hendes kollegaer på de andre nordiske public-service-stationer.

Læs også : DRs juridiske chef ansatte jurist med eksplosiv lønudvikling i sin egen afdeling – men aner ikke hvordan det skete

Men Journalista.dk kan nu afslører, at ønskerne fra ikke kun Morten Marinus, men også andre fremtrædende mediepolitikere, langt fra er blevet hørt. Det skyldes at Maria Rørbye Rønn i 2017 ikke kun fastholdt sin løn, men også fik den udbygget via en iøjnefaldende lønforhøjelse.

Forhold der fremgår af aktindsigter, som Journalista.dk har opnået hos Danmarks Radio.

Tjener langt over det dobbelte af statsministeren – men får lønforhøjelse hvert år

Ifølge de fremsendte bilag til Journalista.dk, har Danmarks Radios øverst placerede medarbejdere de seneste år haft en løn, som ikke kun er højere end kollegaerne på svenske SVT, norske NRK og finske Yle. Aflønningen har nemlig også været mere end dobbelt så høj end statsministerens, som aktuelt ligger på omkring 1.500.000 kroner om året.

Læs også : DRs jurister fik nok : Blokerede for at Mette Bocks datter kunne blive ansat under hende

Det skyldes blandt andet at Maria Rørbye Rønn i 2015 inklusiv arbejdsgiverbetalte pensionsindbetalinger tjente 3.562.377 kroner, mens hun i 2016 i alt kunne sætte 3.622.979 kroner ind på sin lønkonto. I 2014 fik hun sågar udbetalt en bonus på 225.000 kroner, hvilket skete samtidig med, at Danmarks Radio var igennem en række nedskæringer, som kostede en række medarbejdere jobbet.

Læs også : Afsløring: P3-stjerner ansætter hinanden – uden jobopslag

Nedskæringer har Maria Rørbye Rønns løn dog heller ikke været igennem i 2017, hvor hun blev aflønnet med 3.688.115 kroner af Danmarks Radio. Licensbetalerne blev således pålagt at betale hende en lønforhøjelse i forhold til 2016 på 65.136 kroner, således at månedslønnen nu lyder på 307.343 kroner.